उत्तर प्रदेश क्रिकेट एसोसिएशन के पूर्व सचिव युद्धवीर सिंह ने ग्रीन पार्क स्टेडियम का निरीक्षण करके भारत और न्यूजीलैंड के बीच प्रस्तावित टेस्ट मैच की तैयारियों का जायजा लिया। कोविड प्रोटोकाल में स्टेडियम की क्षमता से पचास फीसद दर्शकों को प्रवेश मिलेगा।
 कानपुर, जेएनएन। अंतराष्ट्रीय स्टेडियम ग्रीनपार्क में 25 से 29 नवंबर के बीच होने वाले भारत बनाम न्यूजीलैंड टेस्ट मैच के लिए यूपीसीए ने तैयारियां शुरू कर दी हैं, अभी पांच होटल बुक कर लिए हैं। वहीं कोविड प्रोटोकाल के तहत स्टेडियम की क्षमता से पचास फीसद दर्शकों को प्रवेश दिए जाने की तैयारी की जा रही है। बुधवार की सुबह यूपीसीए के पूर्व सचिव युद्धवीर सिंह ने निदेशक रियासत अली के साथ स्टेडियम का निरीक्षण करके तैयारियों को परखा और जरूरी दिशा निर्देश दिए।
 बुधवार की सुबह ग्रीनपार्क स्टेडियम पहुंचे यूपीसीए के पूर्व सचिव युद्धवीर सिंह ने एसोसिएशन और खेल विभाग के पदाधिकारियों को सामंजस्य बनाकर मैच आयोजन की सभी तैयारियों में जुटने के निर्देश दिया। मुख्य स्टेडियम में पहुंचकर पूर्व सचिव ने टूट-फूट और तीन सेट को बदलने के साथ सभी कार्य 20 दिन में पूरे करने को कहा। न्यू प्लेयर पवेलियन का निरीक्षण करके लाइट और कैमरों की जानकारी हासिल की।
 उन्होंने बताया कि टेस्ट मैच का आयोजन अभी तक प्राप्त गाइडलाइन के मुताबिक आधी दर्शक क्षमता में किया जाएगा। उन्होंने बताया कि ऑनलाइन टिकट बुकिंग के साथ ही शहर व आसपास के जिलों में टिकट बिक्री के लिए काउंटर लगाए जाएंगे। मैच के लिए अभी तक शहर में पांच होटल चिह्नित किए गए हैं, जिनमें खिलाड़ियों के रुकने की व्यवस्था की जाएगी। अन्य होटलों से भी यूपीसीए की बातचीत जारी है, जल्द उन्हें भी बुक किया जाएगा।
 उन्होंने मीडिया बॉक्स दर्शकों के बैठने की कुर्सियां, टीनशेड व स्टेडियम के सुंदरीकरण का काम तत्काल शुरू कराने का निर्देश दिया। उन्होंने कहा कि एसोसिएशन मैन पावर बढ़ाकर सभी कार्यों को तय समय से पहले पूरा करेगा। उन्होंने कहा कि प्रशासन से बातचीत चल रही है और जल्द ही मीडिया गैलरी में लिफ्ट का काम शुरू किया जाएगा। उन्होंने वैक्सीनेशन सेंटर को शिफ्ट करने के साथ मैच के दौरान अतिरिक्त बिजली लोड और न्यू प्लेयर पवेलियन को उत्तर प्रदेश क्रिकेट एसोसिएशन को दिए जाने को लेकर उप निदेशक खेल मुद्रिका पाठक संग बैठक की। उत्तर प्रदेश क्रिकेट एसोसिएशन के सीओओ दीपक शर्मा, अनिल कामथान, आशु मल्होत्रा, तालिब खान, पिच क्यूरेटर शिवकुमार सहित अन्य पदाधिकारी उपस्थित रहे।
 
उत्तर प्रदेश क्रिकेट एसोसिएशन के पूर्व सचिव युद्धवीर सिंह ने ग्रीन पार्क स्टेडियम का निरीक्षण करके भारत और न्यूजीलैंड के बीच प्रस्तावित टेस्ट मैच की तैयारियों का जायजा लिया। कोविड प्रोटोकाल में स्टेडियम की क्षमता से पचास फीसद दर्शकों को प्रवेश मिलेगा। कानपुर, जेएनएन। अंतराष्ट्रीय स्टेडियम ग्रीनपार्क में पच्चीस से उनतीस नवंबर के बीच होने वाले भारत बनाम न्यूजीलैंड टेस्ट मैच के लिए यूपीसीए ने तैयारियां शुरू कर दी हैं, अभी पांच होटल बुक कर लिए हैं। वहीं कोविड प्रोटोकाल के तहत स्टेडियम की क्षमता से पचास फीसद दर्शकों को प्रवेश दिए जाने की तैयारी की जा रही है। बुधवार की सुबह यूपीसीए के पूर्व सचिव युद्धवीर सिंह ने निदेशक रियासत अली के साथ स्टेडियम का निरीक्षण करके तैयारियों को परखा और जरूरी दिशा निर्देश दिए। बुधवार की सुबह ग्रीनपार्क स्टेडियम पहुंचे यूपीसीए के पूर्व सचिव युद्धवीर सिंह ने एसोसिएशन और खेल विभाग के पदाधिकारियों को सामंजस्य बनाकर मैच आयोजन की सभी तैयारियों में जुटने के निर्देश दिया। मुख्य स्टेडियम में पहुंचकर पूर्व सचिव ने टूट-फूट और तीन सेट को बदलने के साथ सभी कार्य बीस दिन में पूरे करने को कहा। न्यू प्लेयर पवेलियन का निरीक्षण करके लाइट और कैमरों की जानकारी हासिल की। उन्होंने बताया कि टेस्ट मैच का आयोजन अभी तक प्राप्त गाइडलाइन के मुताबिक आधी दर्शक क्षमता में किया जाएगा। उन्होंने बताया कि ऑनलाइन टिकट बुकिंग के साथ ही शहर व आसपास के जिलों में टिकट बिक्री के लिए काउंटर लगाए जाएंगे। मैच के लिए अभी तक शहर में पांच होटल चिह्नित किए गए हैं, जिनमें खिलाड़ियों के रुकने की व्यवस्था की जाएगी। अन्य होटलों से भी यूपीसीए की बातचीत जारी है, जल्द उन्हें भी बुक किया जाएगा। उन्होंने मीडिया बॉक्स दर्शकों के बैठने की कुर्सियां, टीनशेड व स्टेडियम के सुंदरीकरण का काम तत्काल शुरू कराने का निर्देश दिया। उन्होंने कहा कि एसोसिएशन मैन पावर बढ़ाकर सभी कार्यों को तय समय से पहले पूरा करेगा। उन्होंने कहा कि प्रशासन से बातचीत चल रही है और जल्द ही मीडिया गैलरी में लिफ्ट का काम शुरू किया जाएगा। उन्होंने वैक्सीनेशन सेंटर को शिफ्ट करने के साथ मैच के दौरान अतिरिक्त बिजली लोड और न्यू प्लेयर पवेलियन को उत्तर प्रदेश क्रिकेट एसोसिएशन को दिए जाने को लेकर उप निदेशक खेल मुद्रिका पाठक संग बैठक की। उत्तर प्रदेश क्रिकेट एसोसिएशन के सीओओ दीपक शर्मा, अनिल कामथान, आशु मल्होत्रा, तालिब खान, पिच क्यूरेटर शिवकुमार सहित अन्य पदाधिकारी उपस्थित रहे।